#### Εικόνα που περιέχει κείμενο, γραμματοσειρά, λογότυπο, γραφικά  Περιγραφή που δημιουργήθηκε αυτόματα

#### Αθήνα, 21/08/2025

Πειραιώς 206, Αθήνα 17778

Τηλ: 210-3418550

e-mail: info@mcf.gr

Αρμόδιος επικοινωνίας: Μαρίνα Γκολφινοπούλου

**ΠΡΑΞΗ «ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ**

**ΣΤΗΝ ΑΤΤΙΚΗ - Β ΦΑΣΗ»**

**(ΟΠΣ 6003395)**

**ΥΠΗΡΕΣΙΕΣ ΕΝΟΙΚΙΑΣΗΣ**

**ΗΛΕΚΤΡΟΝΙΚΟΥ, ΨΗΦΙΑΚΟΥ ΕΞΟΠΛΙΣΜΟΥ ΚΑΙ ΗΛΕΚΤΡΟΝΙΚΩΝ ΕΙΔΩΝ**

**ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΑΞΗΣ**

**«ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ**

**ΣΤΗΝ ΑΤΤΙΚΗ – Β ΦΑΣΗ»**

**ΠΡΟΣΚΛΗΣΗ ΓΙΑ ΤΗΝ ΥΠΟΒΟΛΗ ΠΡΟΣΦΟΡΑΣ**

**Σύμφωνα με το άρθρο 118**

**του Ν.4412/2016 «Απευθείας ανάθεση»**

Το Ίδρυμα Μιχάλης Κακογιάννης, λαμβάνοντας υπόψη:

1. τον ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»,
2. Την με αρ. πρωτ. 1248/17.05.2024 Απόφαση Ένταξης της Πράξης με τίτλο «ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ ΣΤΗΝ ΑΤΤΙΚΗ – Β ΦΑΣΗ» και MIS 6003395 στο Ε.Π. Περιφέρειας Αττικής 2021-2027.
3. την από 20/08/2025 Απόφαση του Διοικητικού Συμβουλίου του Ιδρύματος Μιχάλης Κακογιάννης για την έγκριση της δημοσίευσης της παρούσας πρόσκλησης,

στο πλαίσιο, της υλοποίησης των δράσεων του Υποέργου 1 «Καθιέρωση και Προβολή Διεθνών Θεσμών Σύγχρονου Πολιτισμού στην Αττική - Υλοποίηση με ίδια μέσα» της Πράξης «Καθιέρωση και Προβολή Διεθνών Θεσμών Σύγχρονου Πολιτισμού στην Αττική – Β΄Φάση» (κωδικός ΟΠΣ 6003395), η οποία εντάχθηκε στο Επιχειρησιακό Πρόγραμμα «ΑΤΤΙΚΗ 2021-2027» (MIS 6003395) με τη συγχρηματοδότηση από το Ευρωπαϊκό Ταμείο Περιφερειακής Ανάπτυξης και το Ελληνικό Δημόσιο και προκειμένου να αναθέσει υπηρεσίες ενοικίασης ηλεκτρονικού, ψηφιακού εξοπλισμού και ηλεκτρονικών ειδών, καλεί εξειδικευμένους οικονομικούς φορείς να υποβάλουν προσφορά για να αναλάβουν τη σύμβαση «ΥΠΗΡΕΣΙΕΣ ΕΝΟΙΚΙΑΣΗΣ **ΗΛΕΚΤΡΟΝΙΚΟΥ, ΨΗΦΙΑΚΟΥ ΕΞΟΠΛΙΣΜΟΥ ΚΑΙ ΗΛΕΚΤΡΟΝΙΚΩΝ ΕΙΔΩΝ**» σύμφωνα με τα παρακάτω:

**Η παρούσα Πρόσκληση θα αναρτηθεί στο ΚΗΜΔΗΣ και στον ιστότοπο του Ιδρύματος Μιχάλης Κακογιάννης.**

Ο συνολικός προϋπολογισμός της σύμβασης ανέρχεται στα 4.500,00 € μη συμπεριλαμβανομένου ΦΠΑ ήτοι 5.580,00 € συμπεριλαμβανομένου ΦΠΑ 24 %.

**Α. ΑΝΤΙΚΕΙΜΕΝΟ**

Η Προτεινόμενη Πράξη, συνίσταται στην καθιέρωση και προβολή δύο θεσμών διεθνούς εμβέλειας, με καλλιτεχνικό, μορφωτικό και παιδαγωγικό χαρακτήρα:

-«Διεθνές Δίκτυο Νεανικών Κινηματογραφικών Φεστιβάλ "Fest of Fests"» τον Μάιο του 2024 και τον Μάιο του 2025,

 -«Αρχαίο Δράμα: Διεπιστημονικές και Διακαλλιτεχνικές Προσεγγίσεις» τον Σεπτέμβριο του 2024 και τον Σεπτέμβριο του 2025.

Σε αυτό το πλαίσιο θα απαιτηθεί η παροχή υπηρεσιών ενοικίασης ηλεκτρονικού, ψηφιακού εξοπλισμού και ηλεκτρονικών ειδών της Πράξης «Καθιέρωση και Προβολή Διεθνών Θεσμών Σύγχρονου Πολιτισμού στην Αττική – Β΄Φάση».

Αντικείμενο του διαγωνισμού είναι η βέλτιστη οργάνωση, προκειμένου να προβληθούν οι δύο θεσμοί, το Ίδρυμα και το Περιφερειακό Πρόγραμμα «Αττική». καθώς και να διαφημιστούν με τον καλύτερο δυνατό τρόπο.

Τα καθήκοντα του Αναδόχου περιλαμβάνουν τις ακόλουθες Ενότητες Εργασιών:

**ΕΝΟΤΗΤΑ ΕΡΓΑΣΙΩΝ I: Ενοικίαση εξοπλισμού hardware**

* 2 τεμάχια κονσόλας ήχου με την εξής προδιαγραφή:

Είσοδοι 4\* mic – line , με 48v phantom power, 6 fader, 3 εξόδους ακουστικών , 2\* usb συνδέσεις για είσοδο και έξοδο η οποία να μπορεί να χρησιμοποιηθεί για streaming και podcasting.

* 2 τεμάχια αυτοενισχυόμενα studio monitors (5-inch woofer)
* 4 τεμάχια μικρόφωνα ενσύρματα υψηλής απόκρισης , μεγάλης δυναμικής περιοχής ικανά για podcasting και recording με βάσεις table
* 4 ζεύγη ακουστικών κλειστού τύπου
* 2 τεμάχια Η/Υ με minimum προδιαγραφή : I5 όγδοης γενιάς ή AMD αντίστοιχο, 16 GB RAM , 500 GB SSD, WIN 11 PRO με οθόνες 24 ιντσών , και ασύρματα πληκτρολόγια - ποντίκια.
* Καλωδίωση audio για τον προαναφερόμενο εξοπλισμό.

**ΕΝΟΤΗΤΑ ΕΡΓΑΣΙΩΝ ΙI: Ενοικίαση εξοπλισμού software**

Ολοκληρωμένη πλατφόρμα λογισμικού, η οποία θα περιλαμβάνει τα εξής:

* Radio automation playout , music scheduler με rules και clocks, podcast και trailer programming , audio logging για 2 clients
* Streaming software με δυνατότητα aac και mp3 HQ
* Audio recorder, editor με δυνατότητα audio montage σε multi track για 1 client

**ΕΝΟΤΗΤΑ ΕΡΓΑΣΙΩΝ IΙI: Ενοικίαση υπηρεσιών Streaming**

Streaming Services με τις εξής προδιαγραφές:

* 1\* Primary stream (192kbps aac stereo) που να μπορεί να υποστηρίξει απεριόριστους χρήστες και τουλάχιστον 1000 ταυτόχρονους χωρίς περιορισμούς στο bandwidth. Με streaming link το οποίο να μπορεί να ενσωματωθεί στην ιστοσελίδα ή τον web player του Ιδρύματος με διαθεσιμότητα 99,5% και άνω
* 1\* Secondary stream (192kbps aac stereo) που να μπορεί να υποστηρίξει απεριόριστους χρήστες και τουλάχιστον 1000 ταυτόχρονους χωρίς περιορισμούς στο bandwidth. Με streaming link το οποίο να μπορεί να ενσωματωθεί στην ιστοσελίδα ή τον web player του Ιδρύματος με διαθεσιμότητα 99,5% και άνω.

**ΕΝΟΤΗΤΑ ΕΡΓΑΣΙΩΝ IV: Υπηρεσίες εγκατάστασης και εκπαίδευσης**

* Καλωδίωση και εγκατάσταση του συνόλου του εξοπλισμού σε πλήρη λειτουργία
* Εκπαίδευση προσωπικού για τουλάχιστον 4 ώρες

**Ημερομηνία παράδοσης: 15/9/2025 - Διάρκεια ενοικίασης 15/9/2025 έως 30/11/2025**

**CPV ΥΠΗΡΕΣΙΩΝ**

32000000-3 - [Εξοπλισμός ραδιοφωνίας, τηλεόρασης, επικοινωνιών, τηλεπικοινωνιών και συναφής εξοπλισμός](https://www.promitheies.gr/branch/ilektronikoi-ipologistes-ypiresies)

**ΠΑΡΑΔΟΣΗ**

Η Επιτροπή Παραλαβής θα συντάξει πρωτόκολλο παραλαβής βάσει ελέγχου των σχετικών παραστατικών (βλ. δελτία αποστολής) και επιτόπιου ελέγχου της παραλαβής και ορθής λειτουργίας του εξοπλισμού.

**ΔΙΑΡΚΕΙΑ ΣΥΜΒΑΣΗΣ**

Η σύμβαση που θα υπογραφεί με τον Ανάδοχο θα έχει διάρκεια από την υπογραφή της έως την 30η Νοεμβρίου 2025.

**Β. ΑΠΑΙΤΟΥΜΕΝΑ ΠΡΟΣΟΝΤΑ**

Επίσης ο καλούμενος οικονομικός φορέας θα πρέπει να τεκμηριώσει ότι δεν συντρέχουν στο πρόσωπό του οι λόγοι αποκλεισμού του άρθρου 73 του ν. 4412/2016 και συγκεκριμένα ένας ή περισσότεροι από τους ακόλουθους λόγους:

**1.** Αμετάκλητη καταδικαστική απόφαση σε βάρος του για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

Εάν στις ως άνω περιπτώσεις (α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.

**2.** Ο οικονομικός φορέας δεν θα πρέπει να βρίσκεται σε οποιαδήποτε από τις ακόλουθες καταστάσεις:

α) να έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης· οι υποχρεώσεις του οικονομικού φορέα αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

**3.** Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.

**4.** Οικονομικός φορέας, στον οποίο έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης της σύμβασης.

**Γ. ΠΡΟΫΠΟΛΟΓΙΣΜΟΣ**

Η αμοιβή του Αναδόχου θα ανέλθει σε **4.500,00** €, πλέον του ΦΠΑ που αναλογεί.

Η εξόφληση του αναδόχου θα πραγματοποιείται μετά την προσκόμιση των νόμιμων παραστατικών και δικαιολογητικών που προβλέπονται σύμφωνα με την ισχύουσα νομοθεσία (φορολογικής και ασφαλιστικής ενημερότητας σε ισχύ) και σύμφωνα με τα οριζόμενα στην σύμβαση που θα ακολουθήσει. Η αμοιβή θα καταβληθεί στην ανάδοχο μετά την παραλαβή των παραδοτέων.

Η αμοιβή θα καταβληθεί στην ανάδοχο σε τρεις (3) δόσεις, ήτοι τέλος Σεπτεμβρίου, τέλος Οκτωβρίου και τέλος Νοεμβρίου 2025, μετά την έκδοση του πρωτοκόλλου παραλαβής.

Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες. Για την εφαρμογή της προηγούμενης παραγράφου ορίζονται τα ακόλουθα: α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση. β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα.

**Δ. ΥΠΟΒΟΛΗ ΑΙΤΗΣΕΩΝ**

Οι οικονομικοί φορείς, οφείλουν να υποβάλουν:

- φάκελο δικαιολογητικών/τεχνικής προσφοράς

- φάκελο οικονομικής προσφοράς

σύμφωνα με όσα αναλυτικά αναφέρονται στη συνέχεια.

Ο ελάχιστος χρόνος ισχύος της προσφοράς θα είναι έξι (6) μήνες από την υποβολή της.

Κατά τη διαδικασία αξιολόγησης της προσφοράς η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητεί από τον προσφέροντα οικονομικό φορέα, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, ή όταν λείπουν συγκεκριμένα έγγραφα, να υποβάλλει, να συμπληρώνει, να αποσαφηνίζει ή να ολοκληρώνει τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτόν της σχετικής πρόσκλησης, σύμφωνα με όσα ορίζονται στο άρ. 102 του ν. 4412/2016.

Ο οικονομικός φορέας θα πρέπει να υποβάλει την προσφορά του, στην οποία, θα αναγράφονται τα στοιχεία της παρούσας πρόσκλησης, μαζί με τα αιτούμενα δικαιολογητικά α) με αποστολή ηλεκτρονικού μηνύματος στη διεύθυνση:**info@mcf.gr** ή

Β) με κατάθεση φυσικού φακέλου **στην υποδοχή του Ιδρύματος Μιχάλης Κακογιάννης**

Και στις δύο περιπτώσεις η υποβολή θα πρέπει να έχει γίνει το αργότερο μέχρι και την **Δευτέρα 1/9/2025 και ώρα 14:00.**

Όσοι ενδιαφερόμενοι επιθυμούν να καταθέσουν ταχυδρομικώς, ή με εταιρεία ταχυμεταφοράς, το φάκελο υποψηφιότητάς τους σύμφωνα με τ’ ανωτέρω, θα πρέπει να λάβουν υπ ‘ όψη τους ότι **ο φάκελος θα πρέπει να έχει παραδοθεί στην υποδοχή του Ιδρύματος Μιχάλης Κακογιάννης το αργότερο την Δευτέρα 1/9/2025 και ώρα 14:00**. Σε περίπτωση  που ο φάκελος δεν έχει κατατεθεί έως και την ως άνω ημέρα και ώρα, συνεπάγεται αυτοδικαίως και σε κάθε περίπτωση τον αποκλεισμό του υποψηφίου από την περαιτέρω διαδικασία. Ο φάκελος θα πρέπει να αποσταλεί στα γραφεία του Ιδρύματος Μιχάλης Κακογιάννης, Πειραιώς 206, 17778, Ταύρος, Αθήνα, Ελλάδα.

**Δ.1 Περιεχόμενα φακέλου δικαιολογητικών/τεχνικής προσφοράς**

Δικαιολογητικά

* Απόσπασμα ποινικού μητρώου. Η υποχρέωση προσκόμισής του αφορά στα μέλη του διοικητικού, διευθυντικού ή εποπτικού οργάνου του οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή έλεγχου σε αυτό, σύμφωνα με το αρ. 73 του ν. 4412/2016. Το ανωτέρω πιστοποιητικό θα πρέπει να έχει εκδοθεί έως τρεις (3) μήνες πριν από την υποβολή του. Εναλλακτικά, μπορεί να υποβληθεί σχετική υπεύθυνη δήλωση, σύμφωνα με την παράγραφο 9 του άρθρου 80 του ιδίου νόμου.
* Αποδεικτικό φορολογικής ενημερότητας σε ισχύ (εκδίδεται από την ΑΑΔΕ), το οποίο θα πρέπει να έχει εκδοθεί έως τρεις (3) μήνες πριν από την υποβολή του.
* Αποδεικτικό ασφαλιστικής ενημερότητας σε ισχύ (εκδίδεται από τον e-ΕΦΚΑ), το οποίο θα πρέπει να έχει εκδοθεί έως τρεις (3) μήνες πριν από την υποβολή του.
* Υπεύθυνη Δήλωση του οικονομικού φορέα ότι δεν έχει εκδοθεί σε βάρος του απόφαση απoκλεισμού, σύμφωνα με το άρ. 74 του ν. 4412/2016. Η Υ.Δ μπορεί να υπογράφεται οποτεδήποτε μετά την κοινοποίηση της Πρόσκλησης.
* Πιστοποιητικό ισχύουσας εκπροσώπησης από το Γ.Ε.Μ.Η., το οποίο θα πρέπει να έχει εκδοθεί έως τριάντα (30) εργάσιμες πριν από την υποβολή του.
* Πιστοποιητικό μεταβολών από το Γ.Ε.Μ.Η., το οποίο θα πρέπει να έχει εκδοθεί έως τρεις (3) μήνες πριν από την υποβολή του.
* Εκτύπωση της καρτέλας “Στοιχεία Μητρώου/Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς του. Το ανωτέρω πιστοποιητικό θα πρέπει να έχει εκδοθεί έως τρεις (3) μήνες πριν από την υποβολή του.

Τεχνική Προσφορά:

Οι οικονομικοί φορείς προσκομίζουν:

Κατάλογο του προς ενοικίαση εξοπλισμού με περιγραφή των μοντέλων του κάθε είδους.

**Δ.2 Περιεχόμενα φακέλου οικονομικής προσφοράς**

Ο φάκελος οικονομικής προσφοράς θα περιλαμβάνει συμπληρωμένο και υπογεγραμμένο το συνημμένο υπόδειγμα οικονομικής προσφοράς.

Μετά την κατακύρωση της υπηρεσίας θα υπογραφεί ιδιωτικό συμφωνητικό μεταξύ αναδόχου και του Ιδρύματος Μιχάλης Κακογιάννης.

**Η ΠΡΟΕΔΡΟΣ ΤΟΥ Δ.Σ. ΤΟΥ ΙΔΡΥΜΑΤΟΣ ΜΙΧΑΛΗΣ ΚΑΚΟΓΙΑΝΝΗΣ**

**ΜΕΤΑΞΙΑ ΤΣΙΡΤΑΒΗ**

ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

**ΣΤΟΙΧΕΙΑ ΠΡΟΣΦΕΡΟΝΤΟΣ**

Επωνυμία: …………

Διεύθυνση: …………

Τηλέφωνο: …………

Email: …………

ΕΡΓΟΔΟΤΗΣ: ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ

**ΣΥΜΒΑΣΗ: ΥΠΗΡΕΣΙΕΣ ΕΝΟΙΚΙΑΣΗΣ ΗΛΕΚΤΡΟΝΙΚΟΥ, ΨΗΦΙΑΚΟΥ ΕΞΟΠΛΙΣΜΟΥ ΚΑΙ ΗΛΕΚΤΡΟΝΙΚΩΝ ΕΙΔΩΝ ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΑΞΗΣ «ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ ΣΤΗΝ ΑΤΤΙΚΗ – Β ΦΑΣΗ»**

Το ανώτατο όριο της οικονομικής προσφοράς είναι συνολικά 5.580,00 ευρώ συμπεριλαμβανομένου ΦΠΑ.

**Οι τιμές μονάδας του πίνακα είναι σε € και περιλαμβάνουν ΦΠΑ.**

|  |  |  |  |
| --- | --- | --- | --- |
| **Α/Α** | **ΕΙΔΟΣ** | **ΠΟΣΟΤΗΤΑ** | **ΚΟΣΤΟΣ ΜΕ ΦΠΑ** |
| **1.** | ΥΠΗΡΕΣΙΕΣ ΕΝΟΙΚΙΑΣΗΣ **ΗΛΕΚΤΡΟΝΙΚΟΥ, ΨΗΦΙΑΚΟΥ ΕΞΟΠΛΙΣΜΟΥ ΚΑΙ ΗΛΕΚΤΡΟΝΙΚΩΝ ΕΙΔΩΝ** ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΑΞΗΣ «ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ ΣΤΗΝ ΑΤΤΙΚΗ – Β ΦΑΣΗ»Σύμφωνα με την από 21/8/2025 πρόσκληση για την υποβολή προσφοράς | 1 |  |
| **ΣΥΝΟΛΟ** |  |

Συνοψίζοντας:

* Η παρούσα προσφορά ισχύει και μας δεσμεύει για διάστημα έξι (6) μηνών από την ημερομηνία παραλαβής των προσφορών.
* Με την υποβολή της οικονομικής προσφοράς αποδεχόμαστε το σύνολο των όρων της πρόσκλησης.
* Στην προσφορά μας περιλαμβάνονται όλες οι κρατήσεις καθώς και κάθε άλλη επιβάρυνσή μας για την εκτέλεση του αντικειμένου της σύμβασης σύμφωνα με την κείμενη νομοθεσία, περιλαμβανομένων των υποχρεώσεων προς τρίτους (Δημόσιο, Ασφαλιστικούς οργανισμούς, κ.λπ.).
* Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

**Αθήνα, …/ …./2025**

Ο/Η νόμιμος/η εκπρόσωπος

Σφραγίδα και υπογραφή προσφέροντος